114 Duo

In Eccle. 4[:9], dicitur, M*elius est duos esse simul quam vnum habent, enim, emolumentum societatis sue*, etc. Ideo, Dominus volens liberare suos in Egipto misit duos, scilicet, Moysen et Aaron, Exod. 4[:14]. Et Christus misit discipulos suos binos et binos, Luc. 10[:1]. Sub isto numero Deus ordinauit omnes sensus in homine ut binos: oculos, nares, aures, manus, pedes. Ad duplicem caritatem in duobus mandatis consistentem, Matt. 22[:40]: *In* quibus *pendet* tota *lex, et prophete*. Et si dicatur quod numerus binaris sit infamis eo quod primo recedebitur ab vnitate, Gen. 25[:23]: *Duo populi ex ventre tuo dividentur*. Laudabilis est, tamen, quia primo accedit ad trinitatem, secundum Augustinum, 6, *Musice.*

¶ Item, numerus binarius ternarius indiuisibilis est in alios numeros, set resoluuntur in vnitatem. Sic quando persone quecumque tendunt ad vnitatem[[1]](#endnote-1) confitendum est de eorum testimonio qui trahunt ad vnum Christum, in Eccli. 33[:15], dicitur, *Intuere in omnia opera Altissimi, duo* contra *duo, vnum contra vnum*. Et quod licet peccatum consistit in duobus, in auersione a Deo creatore et in conuersione ad creaturam, Jer. 2[:13]: *Duo mala fecit populus meus*: *me dereliquerunt fontem aque vive*, et hoc quantum ad auersionem, *et foderunt sibi cisternas dissipatas,* que *non valent continere aquas,* quo ad conuersionem ad creaturam*.*

¶ Item, apostoli uel secundo doctores propter aliquas similitudines et proprietates rerum designantur per duas tabulas testamenti continentes legem, Exod. 34[:1]: *Precide, tibi duas tabulas,* etc.

¶ Item, designantur per duo cherubim ad archam ecclesie protegendum, Exod. 25[:18]. Item, per *duos cherubim aureos et [pro]ductiles facies, ex vtraque parte oraculi*, id est, ecclesie que est domus oracionis. Set, heu, quia multi sunt sicut tabula nuda in qua nichil depingitur, illiterati multi sicut cherubim exterius pennati, set non volantes.

¶ Item, designantur per duas phialas oleum misericordie diffundentes, Zach. 4[:14]: *Isti sunt duo [filii] olei*, etc. Set, heu, quia Osee. 4[:1], dicitur *non est misericordia, non est veritas*, etc.

¶ Item, designantur per duo luminaria ad lucendum super terram per boni exempli irradiacionem, Gen. 1[:16]: *Fecit Deus duo luminaria magna*. Set, heu, quia hodie obscuratus est *et luna non dabit lumen suum,* Ezech. 32[:7].

¶ Item, designantur per duas tubas ad vocandum multitudinem per veritatis predicacionem, Num. 10[:2]: /f.34rb/ *Fac tibi duas tubas argenteas*. Set, heu, quia hodie ita infecti sunt peccato sicut pastor auelita lupi, quia non possunt sonare, Ysai. 56[:10]: *Canes muti non valentes latrare*. Item, designantur per duos boues ad immolandum Domino per passionis tolleranciam, de quibus, Num. 8[:8]. Set, heu, quia hodie non immolant Domino carnes suas proprias, utpote bouem an carnui, et munera nouarum mulierum.

1. vnitatem ] *add*. ~~sic quando persone quecumque~~ F.128. [↑](#endnote-ref-1)